กิจการค้าร่วม SAMTEL คว้างาน “ติดตั้งระบบมิเตอร์อัจฉริยะ” มูลค่า 2.36 พันลบ.
กิจการค้าร่วม SAMTEL คว้างาน โครงการ “ติดตั้งระบบมิเตอร์อัจฉริยะ” สำหรับผู้ใช้ไฟฟ้ารายใหญ่จากการไฟฟ้าส่วนภูมิภาค มูลค่า 2.36 พันลบ. ระยะเวลาโครงการ 84 เดือน เริ่ม 1 เม.ย. 65 ถึง 31 มี.ค.72
กิจการร่วมค้า SAMTEL คว้างาน โครงการ “ติดตั้งระบบมิเตอร์อัจฉริยะ” สำหรับผู้ใช้ไฟฟ้ารายใหญ่จากการไฟฟ้าส่วนภูมิภาค มูลค่า 2.36 พันลบ. ระยะเวลาโครงการ 84 เดือน เริ่ม 1 เม.ย. 65 ถึง 31 มี.ค.72
7 มี.ค. 2565

บริษัท สามารถเทลคอม จำกัด (มหาชน) หรือ SAMTEL เปิดเผยข้อมูลผ่านระบบสารสนเทศของตลาดหลักทรัพย์แห่งประเทศไทย (ตลท.) ว่า กิจการค้าร่วม “เอสทีเอส คอนซอร์เตียม” ซึ่งประกอบด้วย บริษัทฯ และ บริษัท สามารคอมมิวนิเคชั่น เซอร์วิส จำกัด (บริษัทย่อย) ซึ่งเป็นบริษัทย่อยที่บริษัทฯ ถือหุ้นร้อยละ 99.99 ในสัดส่วนร้อยละ 60:40 ได้รับหนังสือสั่งจ้างงานโครงการติดตั้งระบบมิเตอร์อัจฉริยะ (AMI) สำหรับผู้ใช้ไฟฟ้ารายใหญ่ ตามที่เอสทีเอส คอนซอร์เตียม เป็นผู้ชนะการประกวดราคาจากการไฟฟ้าส่วนภูมิภาค เมื่อวันที่ 2 มีนาคม 2565 ซึ่งมีมูลค่าโครงการทั้งสิ้น 2,359.96 ล้านบาท (รวมภาษีมูลค่าเพิ่ม) ระยะเวลาโครงการ 84 เดือน เริ่มตั้งแต่วันที่ 1 เมษายน 2565 ถึง 31 มีนาคม 2572 และให้เอสทีเอส คอนซอร์เตียมนำเอกสารหลักฐานที่เกี่ยวข้อง เพื่อประกอบการจัดทำสัญญา และลงนามในสัญญาต่อไป